**Дуслар белән күңелле.**

Зурлар төркеме балалары өчен спорт бәйрәме.

Максат:

Кирәкле материал:

Катнашалар:

Чикерткә, Буратино, Мальвина, Артемон.

 Зал шарлар белән бәйрәмчә бизәлгән. Сикергәләп Чикерткә керә, үзе белән таныштыра.

**Чикерткә:** Чур – р, чур – р, мин сөйләшә белә торган чикерткә. Мич артында инде 100 елдан артык яшим.

**Тәрбияче:** И – и, ягымлы Чикерткә, син шундый җор һәм ...сәламәт, сиңа 100 яшьтер дип кем әйтсен?!

**Чикерткә:** Кечкенә чакта әнием мине, сәламәт булсын дип кайгыртып, көн дә гимнастика ясата иде. Мин иртәнге гимнастиканы әле һаман да ясыйм.

**Тәрбияче:** Чикерткә, безгә дә күрсәт әле нинди гимнастика ясыйсың син көн дә иртән – безнең дә балалар сәламәт булсын.

**Чикерткә:** Бик рәхәтләнеп, (тамашачыларга) ягез әле дуслар, урыннарыгызда гына басыгыз гимнастиканы башлыйбыз!

Иртәнге гимнастика комплексы ясала. Чикерткә күрсәтә, калганнар барысы да гимнастика ясый. Буратино керә, кулына 2 туп тоткан.

**Буратино:** Менә син кайда икәнсең әле, Чикерткә – сикертмә, миңа бик күңелсез берүземә, әйдә бергә уйныйбыз.

**Чикерткә:** Як – ягыңа кара әле, Буратино, күрәсеңме күпме кунак, әйдә алар белән бергә уйныйбыз.

**Буратино:** Туктале, Чикерткә дус, сикертмә, мин алар белән иң элек танышыйм әле. Исәнмесез, дуслар, сез кайсы илләрдән, нинди балалар бакчасына йөрисез, нинди уеннар уйныйсыз инде анда?

**Чикерткә:** Буратино, менә ни өченозынайган икәнсинең борының, бөтен нәрсәгә тыкшынасың, тикшеренәсең, берәр заман кыскартуга эләкмәгәең тагы.

**Буратино:** Юкны сәйләмә, нинди кыскарту ди, минем кебек белгечнеме? Әйдә берәр уен уйныйк, яхшырак булыр, сез дә минем кебек җитез һәм акыллы кхп белүче булырсыз. Ике командага бүлендек.

**Эстафета: Тупны ике кул белән тотып, кыршаудан кыршауга ике аякта сикерү.**

Артемон керә, иснәнеп йөри, урындык асларын карый.

**Буратино:** Син нәрсә, Артемон, әллә сулыш алу гимнастикасы ясыйсыңмы? Әйдә, безгә дә өйрәт әле!

**Артемон:** Мин туп эзлим, Буратино, ике тупны чоланга куясы идем, юлда күбәләкләр очрады да, шуларны менә шулай, менә шулай (сикерә) тоып алыйм дигән идем, шул арада тәгәрәп тә киткәннәр тупларым.

**Буратино:** Менә ул туплар, ничек сикердем дисең, яңадан күрсәт әле.

Артемон биек сикереп күрсәтә, югарыда кул чаба, үзе өрә.

**Буратино:** Ничек шулай сикерәсең, сулыш аласың, мин әллә кайчан мышлап төшәр идем инде.

**Артемон:**  Мин бит сулыш алу гимнастикасы ясыйм. Теләсәгез бергәләп шөгыльләник, кайчан ничек дөрес сулыш алырга икәнен дә өйрәтәм.

**Буратино:** Э –э, ничек инде кайчан сулыш алырга – аяк очына күтәреләсең – сулыш аласың, иеләсең – сулышны чыгарасың. Чикерткә дә әнә шулай ди.

**Артемон:** Ә, сулыш алу гимнастикасында бөтенләй башка төрле сулыш алырга кирәк, ягъни , сулыш алырга кыен вакытта.

**Сулыш алу гимнастикасы башкарыла. Мальвина керә, галошлар тоткан.**

**Мальвина:** Ах! Ах! Дусларым, дусларым, яңгыр яварга җыенган, ә сез галошларыгызны оныткансыз, мәгез киегез.

**Артемон:** Мин кидем.

**Буратино:** Ох, яратмыйм шул гәлүшләрне, йөрү сәләтем дә онытыла шуларны кигәч, гел йөри алмый башлыйм.

**Тәрбияче:** Менә хәзер өйрәтерләр сине безнең балалар ничек галошлар киеп йөгерергә.

**Буратино:** И – и, болар күрсәтерләр, кимәгәнеңне дә киеп күрсәтерләр, минем борыным кебек очлыны да кияләр бит әле кайберәүләр.

**Зур галошлар киеп эстафета.**

**Мальвина:** Бигрәк җитез балалар! Буратино, сиңа да азрак җитезлеккә өйрәнергә кирәк балалардан.

**Эстафеталар:**

**1. Кыршаулар белән - кыршауны кыска сикергеч кебек әйләндереп сикереп бару.**

**2. Үрмәләү – дугалар астыннан үрмәләгәндә баш белән туп тәгәрәтү.**

**Артемон:** Дусларым, ә сез хоппикларда сикерә беләсезме?

**Буратино:** Ә – ә, теге мөгезле зу –у - ур турлардамы?Анда мин дә сикерә беләм.

**Эстафета “Хоппикларда сикерү”**

**Тәрбияче:** Булдырдыгыз балалар! Физкультура һәм спорт белән һәрвакыт шөгыльләнеп торганда сез бик җитезләр һәм көчлеләр! Ә сезгә дуслар, зур рәхмәт! Менә ничек күңелле безнең бакчада, дуслар күп булганда безнең кәефләр һәрвакыт күтәренке!